བ་ཁག་སོ་སོས་གཏོར་ཟོར་འཕེན་པའི་ནུབ། དུས་མིན་དུ་རླུང་ཆེན་པོ་འཁྲུགས། གནམ་ས་རལ་
བ་ལྟ་བུའི་འབྲུག་སྒྲ་དང་། དུས་ཀྱི་མེ་ལྕེ་འབབ་པ་ལྟ་བུའི་གློག་འཁྱུག་ཅིང་སེར་བ་དྲག་པོ་དང་བཅས་
པོ་ཏ་ལའི་རྫོང་གི་ལྕགས་རིར་འཁྱུག་རྒྱབ་སྟེ། མངོན་སྤྱོད་ཀྱི་ལྟས་ཕྲལ་དུ་བྱུང༌། དེ་ནས་འབྲས་
སྤུངས་སུ་ཕེབས། སྔགས་ཁང་དུ་སྒྲུབ་པ་འཛུགས་པ་སོགས་སྐུ་རིམ་རྣམ་གྲངས་མང་དུ་མཛད། ཐང་
གཅིག་དབྱངས་དཔོན་པས་དཔལ་ལྡན་ལྷ་མོ་དམག་ཟོར་མའི་གཏོར་སྒྲུབ་མཛད་དེ་ཟོར་འཕེན་པ་ལ་
མངོན་དུ་ཕྱོགས་པ་ན། རབ་འབྱམས་པ་བསོད་ནམས་གྲགས་པ་དང༌། བྲ་ཉི་རབ་འབྱམས་པ་རྣམས་
ཀྱི་ཕྲག་དོག་གིས་ཆོས་སྐྱོང་འདི་བཀའ་གཉན་པས་གཤགས་གཏོར་ཙམ་ལས་ཟོར་མི་འགབ་བར་
ཆད་འོང་སྙན་འབུལ་ཞུས་པར་བརྟེན། ཐུགས་ཐེ་ཚོམ་དུ་གྱུར་ནས་གཏོར་ཟོར་འཕངས་པ་འགབ་མི་
འགབ་ཀྱི་ཕེབས་སྒོ་གནང་བས་དབྱིངས་དཔོན་པ་ཐུགས་འུར་ཏེ། ངས་ཆོས་སྐྱོང་འདིའི་མན་ངག་
606

འབྲས་སྤུངས་ནས་བརྒྱུད་ཚུལ།
ཐམས་ཅད་རྗེ་གོང་མ་དང་བ་སོ་རྗེ་དྲུང་གི་སྐུ་ཕྱོགས་སུ་ཞུན་ཐར་བཅད། བསྙེན་སྒྲུབ་ཚད་དུ་འཁྱོལ་
བར་བྱས། བཟླས་པ་རྐྱང་བ་ཡང་བྱེ་བ་ལྷག་སོང་བ་ཡིན། དན་འབག་ཡས་སྣ་མས་སྣ་ལ་ཐེམ་པ་
བཅོལ་ནས་སྡོད་དགོས་པའི་དུས་ཚོད་འདི་ལ་ལས་སྦྱོར་མི་བྱེད་ན་གཙན་བྱེད། ལོ་གསུམ་ཚུན་གྱི་
སྐུ་ཁག་དེ་ང་རང་གིས་འཁུར། ཁོང་ཆོས་གཤགས་གཏོར་བྱེད་ཟེར་བའི་ཉ་མགོ་ཅི་ནོན། གཤགས་
ན་གཤགས་ལུགས་ག་ཚུགས་བྱེད། གཏོར་ན་གཏོར་ལུགས་ག་ཚུགས་བྱེད་ཅེས་སོགས་མང་དུ་
ཞུས་ནས་གཏོར་མ་འཕེན་པར་ཐག་བཅད། ཤོལ་འདེབས་པ་དང༌། བྱང་དམར་ལ་འཇུག་པའི་ལས་
སྦྱོར་མཛད་པས། ཡར་གཙང་སྐུར་གསུམ་གྱི་ཞལ་ངོ་རྣམས་ཀྱི་མཚན་བྱང་གི་ཁྲོད་ནས། ཡར་རྒྱབ་
ཞབས་དྲུང་བདུད་འདུལ་གྲགས་པའི་མཚན་ཐོག་མར་བོར་ཏེ་རྟགས་མངོན་སུམ་དུ་བྱུང་།
དེ་སྐབས་
མངོན་སྤྱོད་ཀྱི་ལས་སྦྱོར་རྣམ་གྲངས་ཧ་ཅང་མང་བས། རྗེའི་ཞལ་སྔ་ནས་སྟག་ལུང་བྲག་པ་དེ་ཐུགས་
ཅུང་ཟད་མ་རངས་པར། ཐོག་མར་སྐྱེས་བུ་ཆེ་འབྲིང་ཆུང་གསུམ་གྱི་ལམ་ལ་གོ་རིམ་མ་ལོག་པར་
ཁྲིད་ནས། རྡོ་རྗེ་ཐེག་པའི་མཆོག་ཐུན་གྱི་དངོས་གྲུབ་བསྒྲུབ་པའི་རིམ་པ་རྣམས་མཛད་དགོས་པ་ལ།
སྐུ་ཡོན་གཞན་རྣམས་འབུལ་བའི་མགོ་བྲེས་ཙམ་ཡང་མ་དོད་པར། གཤིན་རྗེའི་འཁོར་ལོ་སོགས་
དྲག་པོའི་ལས་སྦྱོར་ལ་བཙན་ཁྲིད་དུ་བྱེད་པ་འདི། དབེན་ས་རྗེ་དྲུང་གི་མཛད་ལུགས་ཐུགས་ལྷུས་
མ་ཐིངས་གསུངས་སྐད། དེ་ཡང་པཎ་ཆེན་རིན་པོ་ཆེར་བཀའ་ཆོས་ཐོག་མར་གསན་པའི་ཚེ། རྡོ་རྗེ་
ཕྲེང་བའི་སྙན་གསན་ཕུལ་བར། སྔ་སོར་ངེད་རང་གིས་འདི་ཡོངས་རྫོགས་ཞུ་མྱོང་བ་ཞིག་མེད་པས།
སླར་རྩོལ་བ་དང་རྟོག་འཇུག་སོགས་བྱེད་ཁྱད་ནས། ལོ་ལྔ་དྲུག་ཞིག་གི་བར་འགྱངས་ཆ་ཞུས། དེ་
ནས་འབུལ་ཐུབ་པ་བྱེད་གསུངས་པའི་ཞལ་ལན་གནང༌། ལྕགས་ཕག་ནང་དུ་འབྲས་སྤུངས་སུ་ཕེབས་
ཏེ། པཎ་ཆེན་ཆོས་ཀྱི་རྒྱལ་པོ་ཉིད་དཀྱིལ་འཁོར་རྒྱ་མཚོའི་གཙོ་བོར་བཞེངས་ནས་རྡོ་རྗེ་ཕྲེང་བའི་
དབང་འབུལ་བ་གནང༌། དེ་ལོ་གཙང་པ་དཔོན་ཞང་ཐུགས་འདོད་མ་ཉམས་བར་བརྟེན། གཙང་དཔུང་
གཏོས་ཆེ་བ་ཡར་རྒྱབ་ཏུ་འབྱོར། ཡར་རྒྱབ་པ་དཔོན་བློན་གསོལ་སྐལ་གྱི་སྟེང་དུ་བཞུགས་དགོས་
607

འཇིགས་བྱེད་ཆོས་འབྱུང་།
པའི་གནས་གཤིས་ལ་བརྟེན། མཚན་མཐུ་སྟོབས་རྒྱ་མཚོ་ཞེས་བསྒྱུར། ལོ་འདི་དག་གི་སྔ་ཕྱི་རྣམས་
སུ་ལྷོ་བྱང་གི་འགྲུལ་པ་གཏོས་ཆེར་འོངས་ནས། བརྒྱ་འབུལ་སྟོང་འབུལ་གྲངས་ཀྱིས་མི་ཆོད་པ་
ཕུལ། དེ་དག་ལ་སོ་སོར་འདོད་ཆོས་ཀྱི་རིམ་པ་གནང༌། ཟང་ཟིང་གི་སྒོ་ནས་རེ་བ་བསྐང་བ་སོགས་
ལུགས་ཟུང་དང་འབྲེལ་བའི་མཛད་པ་འཕྲིན་ལས་བསམ་གྱིས་མི་ཁྱབ་བོ། །གཙང་སྡེ་སྲིད་ཕུན་
ཚོགས་རྣམ་རྒྱལ་ལྷ་སར་ཕེབས། ཚེ་དབང་བརྒྱ་རྩ་དང་ཡན་ལག་བརྒྱད་པའི་སྡོམ་པ་ཞུ་བའི་སྙན་
གསན་ཕུལ་ཡང་དྲུང་འཁོར་པ་འགའ་ཞིག་གིས་བཀག་ཅེས་གླེང༌། རྒྱལ་དུ་ཕེབས་པའི་ལམ་ཞོར་
ལ་བསམ་ཡས་ཀྱི་གནས་གཟིགས་མཛད། དགུན་ཁ་རྒྱལ་དུ་བཞུགས་རིང་ཆུ་རྣམས་མ་འཁྱག་པས་
དབྱངས་དཔོན་ཡེ་ཤེས་རྒྱ་མཚོས་ད་ལོ་དགུན་ཤིན་ཏུ་དྲོ་བ་འདི་ཐུགས་རྗེའི་ཤུགས་ཡིན་པར་
གདའ་ཞེས་ཞུས་པས། འདི་ཙམ་ལ་ངོ་མཚར་ཅི་ཆེ། དེང་སང་མཐའ་དམག་གིས་བོད་ལ་གནོད་པ་
ཆེ་བ་ཡོང་གྲབས་བྱུང་རེས་ཀྱི་ཁ་གནོན་བྱས་པ་ཡིན། ད་དུང་ཡང་ངེད་ཁམས་བཟང་རིང་སོག་པོས་
བོད་ལ་གནོད་པ་མི་ཡོང༌། ཆོས་རྗེ་ཞྭ་དམར་པས། གྱོད་ཁ་སྨྲས་ཀྱི་ཕྲུག་གུ་མ་སྐྱེས་དགོས། ཞེས་
བཀའ་བཀྱོན་མཛད་བྱུང་ཡང༌། དེའི་གནོད་ལན་དགོས་པ་མ་བྱས། ཨོ་རྒྱན་པདྨ་ཡིན་བྱས་ན་ཁ་
ཆེས། ཨོ་རྒྱན་པད་འདྲ་ཙམ་ཡིན་བྱས་ཀྱང་ཆོག་པ་ཡོད་ཅེས་ཀྱལ་ཀ་གསུངས། བར་སྐབས་
ཤིག །སྟོང་འཁོར་ཞབས་དྲུང་རྒྱལ་བ་རྒྱ་མཚོ། འཕགས་པ་ལྷའི་མཆོག་གི་སྤྲུལ་སྐུ་འཕགས་པ་ཆོས་
ཀྱི་རྒྱལ་པོ། བ་སོ་སྤྲུལ་སྐུ། དེ་མོ་སྤྲུལ་སྐུ། ཤེར་དབང་སྤྲུལ་སྐུ་སོགས་མདོ་སྟོད་མདོ་སྨད་དང་རྒྱ་
སོག་གི་བླ་ཆེན་མང་པོ་ཕེབས། ཡུལ་བབས་དང་བསྟུན་པའི་ཟང་ཟིང་གི་འབུལ་བ་གྲངས་མེད་པ་
ཕུལ། ཆོས་དང་འཇིག་རྟེན་གྱི་རེ་བ་ཡོངས་སུ་བསྐང༌། འཕགས་པ་ལྷ་དང་བ་སོ་སྤྲུལ་སྐུ་གཉིས་ཀྱི་
གཙུག་ཕུད་བཞེས། རྡོ་རྗེ་འཇིགས་བྱེད་བཅུ་གསུམ་མའི་དབང་དང༌། ཐམས་ཅད་མཁྱེན་པ་དགེ་
འདུན་རྒྱ་མཚོའི་བཀའ་འབུམ་ཐོར་བུའི་ལྗགས་ལུང་གནང༌། དེ་མོ་སྤྲུལ་སྐུས་ཐོག་མར་མཇལ་དུས་
ཁྱིམ་པ་གོས་དཀར་པོ་ཅན་ཞིག་ཏུ་གཟིགས། ཐེངས་གཅིག་ལྷ་ཁྲོ་བོ་ཞིག་གི་རྣམ་པར་གཟིགས།
608

འབྲས་སྤུངས་ནས་བརྒྱུད་ཚུལ།
ཡང་ཉིན་གཅིག་འབྲོམ་སྟོན་པའི་རྣམ་པར་གཟིགས་གསུང༌། རྒྱལ་དང་འོལ་ཁ་ཕྱོགས་སུ་ཕེབས།
དེར་འགྲོ་བ་རྣམས་སྨིན་གྲོལ་ལ་བཀོད། ཞབས་ཅུང་ཞིག་བསྟུན་པ་ལ་ཚབ་ཚན་གནང་། ཕྱག་མཛོད་
ལ་སྐུ་མདུན་རིན་པོ་ཆེ་གཤེགས་པའི་དགོངས་རྫོགས་གཏོང་ལུགས་ཀྱི་བསླབ་སྟོན་གནང༌། དགུང་
ལོ་ཉེར་དྲུག་པ་ཤིང་སྟག་ཧོར་ཟླ་བཅུ་གཉིས་པའི་དུས་ཚེས་དགེ་བར་དཔལ་ལྡན་འབྲས་སྤུངས་ཆོས་
ཀྱི་སྡེ་ཆེན་པོར། པཎ་ཆེན་རིན་པོ་ཆེ་བློ་བཟང་ཆོས་ཀྱི་རྒྱལ་མཚན་གྱིས་མཁན་པོ་དང༌། པཎ་ཆེན་
བསོད་ནམས་གྲགས་པའི་སྤྲུལ་སྐུ་བསོད་ནམས་དགེ་ལེགས་དཔལ་བཟང་གིས་ལས་སློབ། གཞན་
ཡང་གསང་སྟོན་དུས་གོ་བ་སོགས་ལས་ཀྱི་ཁ་སྐོང་བའི་དགེ་འདུན་གྲངས་ཚང་བའི་དབུས་སུ། ད་
ཆོག་ཉེས་མེད་ཕུན་ཚོགས་ཀྱི་སྒོ་ནས་ཚངས་པར་སྤྱོད་པའི་གཙོ་བོ་བསྙེན་པར་རྫོགས་པའི་སྡོམ་
པ་བཞེས་ཏེ། ངུར་སྨྲིག་འཆང་བ་རྣམས་ཀྱི་རྒྱལ་མཚན་གྱི་ཏོག་དམ་པར་གྱུར། ཞལ་སྔ་ནས་ཁྲི་རིན་
པོ་ཆེ་སངས་རྒྱས་རིན་ཆེན། ཁྲི་རིན་པོ་ཆེ་དགེ་འདུན་རྒྱལ་མཚན། ཞལ་སྔ་ནས་ཆོས་གཉེར་གྲགས་
པ། པཎ་ཆེན་ཐམས་ཅད་མཁྱེན་པ་དང༌། གཟིམས་ཁང་གོང་སྤྲུལ་བའི་སྐུ། འོལ་ཁ་ནས་དྲུང་བ་
མཁས་བཙུན་པ། རྗེ་ནོར་བུ་པ་སོགས་རང་ཕྱོགས་ཀྱི་བླ་མ་མང་པོ་ལ་མདོ་སྔགས་ཀྱི་ཆོས་ཚུལ་
མཐའ་ཡས་པ་གསན། རྭ་ལོ་ཙཱ་པའི་སྐུ་གདུང་རིལ་བོ་ནང་རྟེན་ལ་བཞུགས་པའི་སྔགས་ཁང་གི་
འཇིགས་བྱེད་དྲུང་དུ་བཟླས་བརྗོད་ཀྱི་རིམ་པ་ལ་བརྩོན་པར་མཛད། ལོ་དེའི་མཇུག་ཏུ་འབྲུམ་ནད་
མཆེད་པའི་སྟབས། སྨོན་ལམ་གྱི་ཚོགས་དབུ་པཎ་ཆེན་རིན་པོ་ཆེས་མཛད། རྗེ་འདི་འབྲས་སྤུངས་
སུ་བཞུགས། མེ་འབྲུག་ཟླ་བ་གསུམ་པའི་ནང་དུ། རྒྱ་ནག་གོང་མ་རྒྱལ་པོ་འུན་ཤུ་ཝང་སྟེ་ཏའི་ཝང་
གིས་བླ་མ་བསོད་ནམས་བློ་གྲོས་སོགས་རྒྱ་མི་མང་པོ་མངགས། ཁྱབ་བདག་རྡོ་རྗེའི་སངས་རྒྱས་
ཀྱི་ལས་ཀ་དང་ལས་ཞྭ་ལས་གོས་ཐམ་ཀ་ཕུལ། འབྲས་སྤུངས་སུ་རྒྱ་སྤྱི་ཁང་དུ་གདན་དྲངས་ཏེ།
འབུལ་བ་དང་རྩེད་སྣ་ཡ་མཚན་པ་མང་པོ་བྱས། རྒྱ་ནག་ཏུ་ཕེབས་དགོས་པའི་སྙན་གསན་ཕུལ། རྟེན་
འབྲེལ་གྱི་སྒོ་ནས་ཞལ་བཞེས་མཛད། བླ་མ་བསོད་ནམས་བློ་གྲོས་ཀྱིས་རྒྱ་ཡུལ་དུ་བཞེངས་པའི་
609

འཇིགས་བྱེད་ཆོས་འབྱུང་།
ལྷ་ཁང་ལ་ཕྱག་ནས་གཏོར་བས་དེར་ནས་འཕྱག་རྒྱུ་ཡོད་པ་བྱུང༌། གསང་ཡིབ་ཆབ་ཚན་ལ་ཕེབས་
པའི་ཚེ། རྡོ་ལ་ཞབས་རྗེས་བཞག དེ་ནས་སྐུ་བསྙུང་བའི་ཚུལ་བསྟན་ཏེ་ཧོར་ཟླ་བཅུ་གཉིས་པའི་
ཚེས་བཅོ་ལྔའི་ཉིན་གཟུགས་སྐུའི་བཀོད་པ་ཆོས་དབྱིངས་སུ་བསྡུས་ཏེ་དགའ་ལྡན་གྱི་གནས་སུ་
གཤེགས་སོ། །དེ་ལྟར་ཐམས་ཅད་མཁྱེན་པ་ལུང་རྟོགས་ཡོན་ཏན་རྒྱ་མཚོ་དང༌། མཐུ་སྟོབས་རྒྱ་
མཚོའི་མཚན་ཅན་དེ་ཉིད་ལ་ཁམས་རྒྱལ་བ་འཕགས་པ་ལྷ་དང༌། གཞུ་ཁང་དཔོན་སློབ་གཉིས་ཀྱིས་
འཇིགས་བྱེད་ཀྱི་དབང་སོགས་གསན་པས། དེ་དག་གི་འཇིགས་བྱེད་ཀྱི་དབང་རྒྱུན་ལ་ཐམས་ཅད་
མཁྱེན་པ་བཞུགས་ཤིང༌། ཐམས་ཅད་མཁྱེན་པ་དཔོན་སློབ་ཀྱིས་དྲག་ལས་མཛད་པའི་ཐུགས་རྗེས་
དེང་སང་གི་བར་དུ་དགེ་ལུགས་དང་ཐམས་ཅད་མཁྱེན་པའི་བསྟན་པ་སྤྲིན་བར་གྱི་ཉི་མ་ཙམ་གནས་
པ་འདི་ཡིན་ཞེས་མེར་རྒན་རིན་པོ་ཆེས་གསུངས་ཤིང༌། དེ་ཡང་རྭ་སྒྲེང་ལ་ཆུ་མིག་ཆེ་ཆུང་དྲུག་དང་།
ཆུ་མིག་ཞར་བ་གཅིག་ཡོད་པས་ཆུ་མིག་དེ་ཐམས་ཅད་མཁྱེན་པ་འདིའི་ཕེབས་དུས་གློ་བུར་དུ་རྡོལ་
བས་སྐུ་ཚེ་ཡང་བསྟན་དགྲ་ཚར་གཅོད་པ་དྲག་ལས་ཀྱི་བཀའ་བབ་ཅིང༌། གདུལ་བྱའི་གཙོ་བོ་ཡང་
དེ་ཉིད་ཡིན་པས། གདུལ་བྱ་རྫོགས་པ་ན་སྤྲུལ་སྐུའི་མཛད་པ་མཐར་ཕྱིན་པ་རྭ་སྒྲེང་གི་ཤུ ཤུག་པ་བདུན་
ཤེས་པར་སྐུ་
དང་ཆུ་མིག་བདུན་ཡིན་ཚུལ་གླེགས་བམ་རིན་པོ་ཆེར་ཤིན་ཏུ་གསལ་ལ། དེ་ལྟར་མི་ཤེས
ཚེ་མཐར་མ་ཕྱིན་སྙམ་པ་དག་གིས་རྭ་སྒྲེང་གི་ཤུག་པ་དང་ཆུ་མིག་ཇི་ལྟར་ཡིན་ད་གདོད ད་དཔྱད་པར་
གྱིས། དེས་ན་ཐམས་ཅད་མཁྱེན་པ་དེ་ཉིད་ལས། གཞུ་ཁང་པ་དགེ་ལེགས་ལྷུན་གྲུ
གྲུབ་དང༌། རབ་
འབྱམས་པ་བསོད་ནམས་གྲགས་པ་སོགས་ལས་དབང་རྒྱུན་ཆུ་བོ་ལྟར་གནས་པར་ཤེ ས་པར་གྱིས།
610

མཇུག་གི་དོན།
སྨྲས་པ།
འཇིག་རྟེན་འཇིག་རྟེན་འདས་པ་མ་ལུས་ལ། །
བསྡིག་པའི་སྡིགས་མཛུབ་མཛད་པ་ལྷ་འདི་ལས།
།
གཞན་ལ་མེད་པར་ཤེས་ཀྱང་དངོས་གྲུབ་གཉིས། །
ལྷ་འདིའི་སྒོ་ནས་མི་སྒྲུབ་དཔྱོད་ལྡན་སུ། །
ཁྱད་པར་འཇམ་དབྱངས་ཞི་ཁྲོ་དགེ་སློང་གི །ཚུལ་དུ་འབྱོན་པར་ལྷ་དང་གྲུབ་ཆེན་
གྱིས། །ལུང་བསྟན་ནོར་བུ་དད་པའི་རྒྱལ་མཚན་རྩེར། །རབ་མཆོད་དངོས་གྲུབ་ཆར་གྱིས་ས་གསུམ་
འགེངས། །སྔོན་བསགས་སྨོན་པས་རྗེ་ཡི་བསྟན་དང་མཇལ། །བདེ་གསང་འཇིགས་སོགས་ཟབ་མོའི་
ཁྲིད་ཆེན་བརྒྱད། །ཡན་ལག་ཁྲིད་མང་ཐོབ་ལྟར་ཉམས་སུ་བླངས། །ཡང་ཡང་བསམས་ཚེ་ཨ་ཧོ་སྐལ་
བ་བཟང༌། །རྣམ་དག་བསམ་པས་ཚུལ་འདིར་འབད་པ་ལས། །བྱུང་བའི་དགེ་བས་མཐའ་ཡས་འགྲོ་བ་
རྣམས། །སྐྱེ་ཞིང་སྐྱེ་བར་འཇམ་དབྱངས་ཞི་ཁྲོ་ཡིས། །འབྲལ་བ་མེད་པར་རྗེས་སུ་འཛིན་གྱུར་ཅིག །
ཅེས་དཔལ་རྡོ་རྗེ་འཇིགས་བྱེད་ཀྱི་ཆོས་འབྱུང་ཁམས་གསུམ་ལས་རྣམ་པར་རྒྱལ་བ་དངོས་
གྲུབ་ཀྱི་གཏེར་མཛོད་ཅེས་བྱ་བ་འདི་ནི་བདེ་ཐང་མཁན་པོས་རིན་པོ་ཆེ་དཀར་པོ་དང་དམར་པོ་
དང་སྔོན་པོ་གསུམ་དང༌། བློ་བཟང་གྲགས་བསྟན་མ་དང༌། བཀྲ་ཤིས་རྟགས་བརྒྱད་དང་འབྲུག་རིས་
ཀྱིས་རྣམ་པར་བཀྲ་བའི་གོས་ཆེན་ཁྱད་འཕགས་འདོམས་བརྒྱད་མ་ཡུག བཅོམ་ལྡན་སྔོན་པོ་ཡུག
བཅོམ་ལྡན་དམར་པོ་ཡུག་དང༌། སྤོས་ཤེལ་གྱི་འཕྲེང་བ་རྒྱན་ལྡན་ལེགས་པ་དང༌། སྦུབ་ཆལ་རྩི་མ་
ཤིན་ཏུ་ལེགས་པ་སོགས་དང་བཅས་ཡང་ཡང་བསྐུལ། བྲག་ཡབ་སྤྲུལ་སྐུ་ཆུང་བ་ཕྱག་མཛོད་དང་
བཅས་པས་ཇ་ཁག་དྲུག་མ་བརྒྱད་ཅུ་དང་བཅས་བསྐུལ་བའི་ངོར། ཤཱཀྱའི་དགེ་སློང་མང་ཐོས་འཇམ་
དབྱངས་བཞད་པའི་རྡོ་རྗེས། རྫོགས་པའི་སངས་རྒྱས་ཟིལ་གནོན་མེ་རྟའི་ལོ་ལ་བལྟམས་པ་ནས་ལོ་
611

འཇིགས་བྱེད་ཆོས་འབྱུང་།
ཉིས་སྟོང་དྲུག་བརྒྱ་དང་སུམ་ཅུ་སོ་བཞི་དང༌། སངས་རྒྱས་ནས་ལོ་ཉིས་སྟོང་ལྔ་བརྒྱ་དང་གོ་དགུ་
དང༌། དུས་འཁོར་རྩ་རྒྱུད་གསུངས་ནས་ལོ་ཉིས་སྟོང་ལྔ་བརྒྱ་གོ་བརྒྱད་དང༌། ཞི་བར་གཤེགས་
ནས་ཉིས་སྟོང་ལྔ་བརྒྱ་དང་ལྔ་བཅུ་ང་བཞི་དང༌། གྲགས་པས་བསྡུས་རྒྱུད་མཛད་ནས་ལོ་ཉིས་སྟོང་
དང་ཉག་མ་གཉིས་དང༌། ཀླ་ཀློ་ཞུགས་ནས་སྟོང་དང་གོ་དྲུག་དང༌། རྒྱལ་དཀའི་བྱེད་རྩིས་བརྩམས་
ནས་དགུ་བརྒྱ་དང་ཉག་མ་བཅུ་གསུམ་སོང་བ་དང༌། རབ་བྱུང་སོགས་ཀྱི་འདས་ལོ་དྲུག་བརྒྱ་དང་གོ་
གཉིས་སོང་བ། བསྟན་པ་ལྔ་བརྒྱ་པ་ཕྲག་བཅུའི་ཚུལ་ཁྲིམས་ལེའུའི་སྟེང་ནས་ང་བཞི་འདས་པ། རབ་
བྱུང་བཅུ་གཉིས་པ་བི་ལམ་བ་བྷ་ཞེས་པ་རྣམ་འཕྱང་གི་ལོ། རྒྱ་རྩིས་ཀྱི་ཝུ་ཟུལ་ཞེས་པ་དབང་ཐང་
གི་ས་ཁྱིའི་ལོ། སངས་རྒྱས་ཀྱིས་མུ་སྟེགས་ཀྱི་ཚོགས་ཆོ་འཕྲུལ་གྱིས་ཚར་བཅད་པའི་ཆོ་འཕྲུལ་
ཟླ་བའི་དཀར་ཕྱོགས་རྫོགས་པ་གསུམ་པའི་རྒྱུ་སྐར་དྲང་སྲོང་རྔ་བོང་གིས་བསྒྲིགས་པའི་མཆུ།
གཟའ་ཕུར་བུ། དུས་འཁོར་གྱི་དབྱངས་ཨ། གསལ་བྱེད་ད། ཁམས་ས། ཡོན་ཏན་དྲི། ན་ཚོད་སྨིན་
པ་དང༌། དབྱངས་འཆར་གྱི་དབྱངས་ཨོ། གསལ་བྱེད་ཧ། འབྱུང་བ་ནམ་མཁའ། ཡོན་ཏན་སྒྲ་དང༌།
རྒྱ་རྩིས་ཀྱི་འབྲུག་གི་ཉི་མ་ལ། རྒྱལ་བས་ལུང་བསྟན་པའི་གནས་དགའ་ལྡན་བཤད་སྒྲུབ་དར་རྒྱས་
བཀྲ་ཤིས་འཁྱིལ་དུ་སྦྱར་བའི་ཡི་གེ་པ་ནི། གཞུང་ལུགས་རབ་འབྱམས་སྨྲ་བ་བསམ་བློ་སྒོམ་པས་
བྲིས་པ་འདིས་ཀྱང༌། ཀུན་མཁྱེན་རྒྱལ་བའི་བསྟན་པ་སྤྱི་དང༌